Document ID: 32012R1231

TARYBOS REGLAMENTAS (ES) Nr. 1231/2012
2012 m. gruodžio 17 d.
kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 31 straipsnį,
atsižvelgdama į Europos Komisijos pasiūlymą,
kadangi:
(1)
siekiant užtikrinti pakankamą ir nepertraukiamą tam tikrų prekių, kurių Sąjungoje pagaminama nepakankamai, tiekimą ir išvengti tam tikrų žemės ūkio ir pramonės produktų rinkos sutrikimų, Tarybos reglamentu (ES) Nr. 7/2010 (1) leista pradėti naudoti autonomines tarifines kvotas. Pagal šias tarifines kvotas produktai gali būti importuojami mokant mažesnės ar nulinės normos muitus. Dėl tų pačių priežasčių atitinkamam produktų, kurių eilės numeriai yra 09.2658, 09.2659, 09.2660 ir 09.2661, kiekiui nuo 2013 m. sausio 1 d. reikia leisti pradėti naudoti naujas nulinės muito normos tarifines kvotas;
(2)
autonominių tarifinių kvotų, kurių eilės numeriai yra 09.2628, 09.2634 ir 09.2929, kiekiai yra nepakankami, kad būtų patenkinti Sąjungos pramonės poreikiai esamuoju kvotų laikotarpiu, kuris baigiasi 2012 m. gruodžio 31 d. Dėl to tie kvotų kiekiai nuo 2012 m. liepos 1 d. turėtų būti padidinti. Tačiau autonominės tarifinės kvotos, kurios eilės numeris yra 09.2634, kiekių padidinimas neturėtų būti pratęstas laikotarpiui po 2012 m. gruodžio 31 d.;
(3)
autonominės tarifinės kvotos, kurios eilės numeris yra 09.2603, kiekis turėtų būti pakeičiamas šio reglamento priede nurodytu kiekiu;
(4)
Sąjunga nebėra suinteresuota 2013 m. ir toliau skirti produktams tarifines kvotas, kurių eilės numeriai yra 09.2615, 09.2636, 09.2640, 09.2813 ir 09.2986. Todėl tos kvotos nuo 2013 m. sausio 1 d. turėtų būti panaikintos, o atitinkami produktai turėtų būti išbraukti iš Reglamento (ES) Nr. 7/2010 priedo;
(5)
atsižvelgiant į tai, kad numatyta atlikti daug pakeitimų, dėl aiškumo reikėtų pakeisti visą Reglamento (ES) Nr. 7/2010 priedą;
(6)
todėl Reglamentas (ES) Nr. 7/2010 turėtų būti atitinkamai iš dalies pakeistas;
(7)
tarifinėmis kvotomis turėtų būti leista naudotis nuo 2013 m. sausio 1 d., todėl šis reglamentas turėtų būti taikomas nuo tos pačios dienos ir įsigalioti nedelsiant jį paskelbus Europos Sąjungos oficialiajame leidinyje,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 7/2010 priedas pakeičiamas šio reglamento priede išdėstytu tekstu.
2 straipsnis
Nuo 2012 m. liepos 1 d. Reglamento (ES) Nr. 7/2010 priede:
1.
nustatoma, kad autonominės tarifinės kvotos, kurios eilės numeris yra 09.2628, kiekis yra 3 000 000 m2;
2.
nustatoma, kad autonominės tarifinės kvotos, kurios eilės numeris yra 09.2634, kiekis iki 2012 m. gruodžio 31 d. yra 8 000 tonų;
3.
nustatoma, kad autonominės tarifinės kvotos, kurios eilės numeris yra 09.2929, kiekis yra 10 000 tonų.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2013 m. sausio 1 d., išskyrus 2 straipsnį, kuris taikomas nuo 2012 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. gruodžio 17 d.

Labels: 3
1
6